Melléklet a …/2011. Képv. test. határozathoz
Pályázati felhívás

A Városi Sportigazgatóság igazgatói munkakörének betöltésére

Kiskőrös Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/A. §-a alapján pályázatot hirdet a Városi Sportigazgatóság igazgatói munkakörének betöltésére.

A közalkalmazotti jogviszony időtartama:

Határozott idejű közalkalmazotti jogviszony.

Foglalkoztatás jellege:

Teljes munkaidő.

A vezetői megbízás időtartama:

A vezetői megbízás határozott időre, 2011. augusztus 1-jétől 2016. július 31-ig szól.

Munkavégzés helye:

Bács-Kiskun megye, 6200 Kiskőrös, Árpád u. 4.

A munkakörbe tartozó, illetve a vezetői megbízással járó lényeges feladatok:
Az intézményi sportlétesítmények működtetése és fejlesztése; 
Iskolai, diáksport-tevékenység és támogatása – a gyermek- és ifjúsági korosztály számára szervezett, a tanórán kívüli sportfoglalkozások szervezésével kapcsolatos feladatok; 
Szabadidősport- (rekreációs sport) tevékenység és támogatása – a szabadidősport népszerűsítésével kapcsolatos tevékenységek, kiadványok, rendezvények - a családok, a nők, az idősek, a hátrányos helyzetűek (fogyatékossággal élők kivételével) sporttevékenységének elősegítése.
Illetmény és juttatások:

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, vezetői pótlék megállapítására a 325/2008. (XII.29.) Korm. rendelet rendelkezései az irányadók.

Pályázati feltételek:

· szakirányú felsőfokú iskolai végzettség
· vagyonnyilatkozat tételi eljárás lefolytatása
· a közalkalmazottak jogállásáról szóló 1992. évi XXXIII. törvény 20. § (2) bekezdésében foglaltak
·  a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető
A pályázat részeként benyújtandó iratok, igazolások:

· szakmai önéletrajzot,

· 3 hónapnál nem régebbi erkölcsi bizonyítványát,

· iskolai végzettséget, szakképzettséget igazoló oklevelek hiteles másolata,

· szakmai helyzetelemzésre épülő vezetési program a fejlesztési elképzelésekkel,
· a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul, és a pályázó hozzájáruló nyilatkozatát arról, hogy pályázatát a pályázati eljárásban résztvevők megismerhessék,

· nyilatkozatát arról, hogy pályázat elbírálására vonatkozó előterjesztést a képviselő-testület nyilvános vagy zárt ülésen tárgyalja,

A munkakör betölthetőségének időpontja:

A munkakör legkorábban 2011. augusztus 1. napjától tölthető be.

A pályázat benyújtásának határideje:

2011. március 4.

A pályázati kiírással kapcsolatosan további információt a 78/311-122  /120/ melléken lehet kérni.
A pályázat benyújtásának módja:

A pályázatot 2 példányban postai úton a Kiskőrös Város Önkormányzatának Képviselő-testülete címére történő megküldésével (6200 Kiskőrös, Petőfi tér 1.). Kérjük a borítékon feltüntetni a munkakör megnevezését: Sportigazgatóság igazgatói pályázata.
A pályázat elbírálásának módja, rendje:

Pályázat elbírálására a Kjt. 20/A. § (6) bekezdése alapján beérkezett vélemények figyelembe vételével a kinevezésről és a vezetői megbízásról a Képviselő-testület dönt.

A pályázat elbírálásának határideje:

2011. május 25.
A pályázati kiírás közzétételének helye:

· KSZK internetes oldala 

· www.kiskoros.hu 
Az önkormányzattal kapcsolatban további információ a WWW.kiskoros.hu honlapon érhető el.

